Azərbaycandakı qəsəbələrin siyahısı
Bu məqalə Azərbaycandakı qəsəbələrin siyahısını və əlaqəli məlumatları ehtiva edir. Azərbaycanda qəsəbə ölkə əhalisinin əksəriyyətinin iqtisadi, sənaye, sosial, kommunal təsərrüfatı, ictimai-iaşə, tarixi, mədəni, kurort obyektlərində, dövlət idarəetmə və ya inzibati orqanlarında və s. sahələrdə işləyən ərazi vahidinə verilən statusdur. İnkişafına görə kənddən yüksək, şəhərdən isə aşağı səviyyəli yaşayış məntəqəsi statusudur. Azərbaycanda rayon və şəhər tabeliyində olan çox sayda qəsəbə vardır. Qəsəbələrin kəndlərdən ən əsas fərqi əhalisi və onun məşğuliyyətidir. Azərbaycanda çox qəsəbələrdə xəstəxana, kitabxana, uşaq bağçası və s. vardır. Keçmişdə Azərbaycanın inzibati-ərazi bölgüsündə şəhər tipli qəsəbələr də var idi. Əgər hər hansısa bir kənd və yaxud qəsəbədə əhali həddindən çox olurdusa, bu yerə şəhər tipli, şəhərə oxşar qəsəbə deyilirdi. Qəsəbələr böyüyüb inkişaf etdikcə şəhər tipli qəsəbə halına gələ bilərdi və daha sonra şəhər statusunu qazana bilərdi. Hazırda Azərbaycan Respublikasında 25 şəhər tipli qəsəbə mövcuddur.[mənbə göstərin]